# שטייר HS .50

Steyr .50 HS|  |
|
מידע כללי |
|
סוג |
רובה צלפים כבד |
|
נגזרות |
רובה ע'ול |
|
מדינת מקור | אוסטריה אוסטריה |
|
תכנון |
שטייר, 2004 |
|
יצרן |
שטייר  |
|
תקופת השימוש |
2004–הווה (כ־22 שנים) |
|
מחיר ליחידה |
$5,299 |
|
מידע טכני |
|
קליבר |
12.7x99 מ"מ (0.5 אינץ') או 0.460 שטייר |
|
פעולה |
בריחי |
|
הזנה |
ירייה בודדת |
|
כוונות |
משתנה |
|
אורך כולל |
1,370 מ"מ |
|
אורך קנה |
833 מילימטרים (32.8 אינץ') |
|
משקל ריק |
12.4 קילוגרם (27 ליברות) |
|
קצב אש |
בודדות |
|
טווח אפקטיבי |
1,500 מטרים (1,600 יארד) |
|   |

**שטייר HS .50** הוא רובה צלפים כבד ומודרני בקליבר 0.5 אינץ' (12.7x99 מ"מ נאט"ו) שיוצר על ידי חברת שטייר. הוצג לראשונה בשנת 2004 בתערוכה ShotShow 2004 בלאס וגאס, ארצות הברית. הנשק אופיין ומשווק ככלי לחיסול צלפי האויב וחדירה דרך חומרים קשים. חוץ מתחמושת הנפוצה 12.7x99 מ"מ. הרובה יכול לירות תחמושת ייחודית של שטייר, השטייר 0.406, בטווח אפקטיבי של 1,500 מטר.

## מאפיינים

רובה שטייר HS .50 הוא רובה בריחי, בעל הזנה ידנית של כל כדור. חלקו הקדמי של הקנה עבה ומחורץ, לצורך קירור טוב יותר, על קצה של הקנה מורכב סתרשף מסיבי ויעיל מאוד, אשר מפחית באופן משמעותי את הרתע כדי להגביר את נוחות ירי. הרובה מיוצר בלי כוונות פתוחות. הקת ניתנת להתאמה ליורה, לאורך ולגובה. מסילת פיקטיני מאפשרת הרכבה מהירה של כוונות טלסקופ שונות.

## מחלוקת

הרובה עלה לכותרות כאשר 800 יחידות ממנו נמכרו לאיראן ב-2005. המכירה עוררה דאגה גדולה בארצות הברית, בריטניה, ובמידה פחותה גם במדינות אחרות באירופה, שהרובים ימצאו דרכם לעיראק לשמש נגד הצבא העיראקי או כוחות הקואליציה. עם זאת, המכירה אושרה על ידי ממשלת אוסטריה בנובמבר 2004, כאשר הם ציטטו שהכוונה המוצהרת של איראן לשימוש בנשק, היא לפרישת הנשק ביחידות נגד טרור ויחידות לוחמה בסמים.

מאז העברתו לאיראן הנשק מיוצר שם, ללא רישיון, תחת השם **AM-50 Sayyad** ("סייד"), ומשם הרובים מועברים למיליציות כגון חזבאללה ומיליציות שיעיות שלוחמות בעיראק. בין היתר הועברו רובים לארגון החמאס, ושימשו לפגיעה בחיילי צה"ל במבצע צוק איתן. החמאס טוען שהצליח לייצר את הרובה בעצמו, בגרסה שמשתמשת בקליבר 14.5 מ"מ (מזרחי), תחת השם "**ע'ול**", על שמו של הטרוריסט עדנאן אל-ע'ול. ב-20 ביולי 2018 שימש רובה זה לביצוע פיגוע צליפה בו נהרג חייל צה"ל על גבול רצועת עזה. וריאציות אחרות של הנשק האיראני, חלקן בקליבר 14.5 מ"מ, נמצאות אצל לוחמי דאעש בסוריה, בחצי האי סיני, אצל המחתרת הכורדית, ואצל מיליציות סוניות וכורדיות רבות באזור סוריה.

בשנת 2024, במהלך מלחמת חרבות ברזל, יחידות שונות של חמאס עשו שימוש ברובה זה כנגד חיילי צהל.

## משתמשים

* ארגנטינה ארגנטינה
* אוקראינה אוקראינה - בשימוש מינהל המודיעין הכללי של משרד ההגנה האוקראיני
* קמרון קמרון
* איראן איראן - 800 רובים נרכשו ב-2006 ואחרי הנדסה לאחור הוא מיוצר שם ללא רישיון.
* מקסיקו מקסיקו - בשימוש הכוחות המיוחדים של צבא מקסיקו
* רומניה רומניה - בשימוש בריגדת המבצעים המיוחדים של הז'נדרמריה.
* רוסיה רוסיה - בשימוש על ידי כוחות המשטרה וכוחות מיוחדים

### משתמשים בווריאציה האיראנית "AM-50 סייד"

* איראן איראן
* סוריה סוריה
* חזבאללה חזבאללה
* חות'ים חות'ים
* הצבא הסורי החופשי הצבא הסורי החופשי
* המדינה האסלאמית המדינה האסלאמית
* מחוז סיני של המדינה האסלאמית ("אנצאר בית אל-מקדס")
* היאת תחריר א-שאם
* תנועת א-נוג'בא
* עסאיב אהל אל-חק

### משתמשים בווריאציה החמאסית "ע'ול"

* חמאס - בשימוש גדודי עז א-דין אל-קסאם.
* הג'יהאד האסלאמי הפלסטיני - בשימוש פלוגות אל-קודס.
* גדודי חללי אל-אקצא - בשימוש שלוחת הארגון בעזה.

## גלריה

### מבט מזוויות שונות

* מלפנים
* צד שמאל
* צד ימין
*

### בשימוש מבצעי

* צלף אוקראיני חמוש ברובה שטייר HS .50
* רובה "סייד" איראני בשימוש יחידת תכוואר של חיל הים האיראני
* רובה "ע'ול" שנתפס על ידי כוחות צה"ל במסגרת מבצע צוק איתן אצל החמאס בח'אן יונס
* רובה "ע'ול" של חמאס שהוסתר בבית החולים שיפא ונתפס במבצע ניתוח מקומי, מרץ 2024.
* רובה ע'ול שהוחבא בבית החולים שיפא לצד אמצעי לחימה אחרים: רובי קלאצ'ניקוב, אקדחים ומחסניות

## קישורים חיצוניים

* אתר האינטרנט הרשמי של שטייר HS .50 (באנגלית ובגרמנית)

 מדיה וקבצים בנושא **שטייר HS .50** בוויקישיתוף
## הערות שוליים

 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ו**להרחיב אותו**.